Viljandi Maadlusklubi Tulevik

Viljandi Maadlusklubi Tulevik on mittetulundusühing, Viljandi linnas 1987. aastast tegutsev spordiklubi.

Klubi ametlik aadress on Vaksali 4 (Viljandi spordihoone) 2021. aasta oktoobris avati spordihoone kõrval endises pangahoones (Vaksali 2) maadluskeskus. Seda tänu sellele, et maadlusklubi Tulevik võitis rendilepingu. Klubi võttis ette põhjalikud renoveerimistööd ja ehitas hoone ümber. Nüüd on seal ruumid treenimiseks, elamiseks ja hommikul söömiseks.

Juhtimine
Klubi president oli aastatel 1987–2019 Valdeko Kalma. Äriregistrisse kanti klubi 1997. aastal. Samast aastast on juhatuse liige Aarne Kõiv. Pärast Valdeko Kalma surma 2019. aastal valiti juhatusse kaks uut liiget: Indrek Vassus (s. 1979) ja Jaanus Kaasik (s. 1964). Indrek Vassusest sai klubi uus president.

Rendilepingu lõppemine ja uue sõlmimine
Viljandi linnavalitsusega sõlmitud rendileping Vaksali tänav 2 asuva maadluskeskuse kasutamiseks pidi lõppema 2025. aasta augustis.
Rendilepingu pikendamata jätmine tähendanuks seda, et maadlejatel tulnuks augustis 2025 rendipind vabastada, sest sinna oli linnavalitsus planeerinud kolida noortekeskuse.

Maadlusklubi Tulevik saatis päev enne maadluskeskuse rendilepingu lõppu linnavalitsusele nõudekirja, milles soovis linnalt majja tehtud investeeringute eest üle 110 000 euro kompensatsiooni. Linnapea Johan-Kristjan Konovalovi hinnangul oli nõudmine suures osas alusetu.

Veebruaris 2026 sõlmisid Viljandi Linnavalitsus (uus linnapea Jaak Pihlak) ja Viljandi Maadlusklubi Tulevik (klubi juhatuse liige Indrek Vassus) ruumide kasutamise kokkuleppe, mille eesmärk oli tagada maadlusspordi järjepidev areng ning säilitada selle pikaajaline staatus Viljandi Spordikooli erialana. Kokkuleppe kohaselt annab linnavalitsus Vaksali tänav 2 asuvas hoones maadlustreeningute ja nendega seotud tegevuste läbiviimiseks kasutusse kokku 733 m² pinda maadlusklubi Tulevik kasutusse. Samades ruumides tegutseb ka Viljandi Spordikooli maadluse osakond.

Majandusaasta aruanne (2024) tuhandetes eurodes
Mittetulundusühingu 2024. aasta majandusaasta aruande põhjal olid saadud kogutulud 48,5, sealhulgas tulu ettevõtlusest 36,0 ja toetused 12,0. Kogukulud olid 50,5, sealhulgas tegevuskulud 49,9 ja tööjõukulud 0,0. Seetõttu aruandeaasta tulemiks oli 2000-eurone kahjum (näiteks aasta varem aastaaruandes oli 2700-eurone kasum).

Liikmesus
Viljandimaa Spordiliit
Eesti Maadlusliit

Tunnustus
2020 – Kultuurkapitali Viljandimaa tunnustuspreemia
2021 – Viljandi linna spordipreemia

Vaata ka
Viljandi JK Tulevik

Viited


Välislingid
Viljandi Maadlusklubi Tulevik. facebook.com
Viljandi Maadlusklubi Tulevik. teatmik.ee

Kategooria:Viljandi spordiklubid